Ultimele zile ale lunii martie și începutul lunii aprilie ne-au adus temperaturi de 29-30 de grade, dar vremea se va răci în următoarele zile. Conform meteorologilor Accuwhater, începând cu 2 aprilie vremea se va răci considerabil și vom avea diferențe de temperaturi de 9-10 grade, față de zilele anterioare.
Marți vom avea maxime de 23 de grade, dar din cauza vântului temperaturile resimțite vor fi mult mai mici.
De asemenea, joi ne putem aștepta la o vreme ploioasă. De altfel, pe tot parcursul lunii aprilie vom mai avea și zile însorite.
Vacanță stricată de Paște și 1 Mai
Anul acesta, vremea nu va fi călduroasă de 1 Mai și de Paște. Pe 1 Mai sunt așteptate maxime de 23 de grade, iar pe seară sunt posibile furtuni.
Vremea se va menține instabilă pe toată perioada și nici de Paște nu vom avea temperaturi care să depășească 22-23 de grade.
Inclusiv meteorologii ANM avertizează asupra faptului că nu vom avea un Paște prea călduros.
"În ziua de Paşti, vreme normală din punct de vedere termic în toată ţara, cu maxime între 13 şi 22 de grade, cu cele mai mari valori în nord-vest, şi minime între 5 şi 10 grade. Din acest punct de vedere, vremea va fi şi instabilă, în sensul de temporar accentuată, în vest, centru şi nord, local în sud-est. Noaptea, şi în rest, pe alocuri", a precizat specialistul.